stanford-oval/wikipedia huggingface dataset:
Andrew Robertson
Seurajoukkueura

Robertson aloitti ammattilaisuransa Queen's Parkissa Skotlannin Kakkosliigassa kaudella 2012–2013. Seuraavalla kaudella hän pelasi Skotlannin Valioliigan Dundee Unitedissa 36 liigaottelua, joissa teki kolme maalia. Hän siirtyi Englannin Valioliigassa pelanneeseen Hulliin 2,85 miljoonan punnan siirtosummalla kesällä 2014. Hänet oltiin juuri valittu Skotlannin Valioliigan kauden parhaaksi nuoreksi pelaajaksi sekä sarjan tähdistökentälliseen.
Robertson pelasi kaudella 2014−2015 Hullissa 24 valioliigaottelua. Seuraavalla kaudella seura pelasi Mestaruussarjassa, jossa Robertson oli 41 kertaa avauskokoonpanossa. Seura nousi pudotuspelien kautta takaisin Valioliigaan, ja Robertson pelasi kaudella 2016−2017 kaikkiaan 33 pääsarjaottelua.
Robertson siirtyi kesällä 2017 Englannin Valioliigassa pelaavaan Liverpoolin 8 miljoonan punnan siirtosummalla. Hän nousi vakituiseen avauskokoonpanoon joulukuussa 2017 ja pelasi kauden aikana kaikkiaan 22 valioliigaottelua. Mestarien liigassa hän pelasi kuusi ottelua, myös tappiollisen loppuottelun Real Madridia vastaan.
Kaudella 2018−2019 Robertson oli avauskokoonpanossa kahta vaille kaikissa valioliigaotteluissa, ja antoi 11 maalisyöttöä. Hänet valittiin Valioliigan kauden joukkueeseen. Mestarien liigassa hän pelasi 12 ottelua, ja oli avauskokoonpanossa myös voittoisassa loppuottelussa Tottenhamia vastaan. Hänet nimettiin myös Mestarien liigan kauden joukkueeseen.
Robertson pelasi 36 Valioliigaottelua Liverpoolin mestaruuskaudella 2019−2020. Hän teki kauden aikana kaksi maalia ja antoi 12 maalisyöttöä, millä sijoittui valioliigan syöttötilastossa kolmanneksi. Hänet valittiin myös Valioliigan kauden joukkueeseen. Hän voitti myös UEFA Super Cupin ja seurajoukkueiden maailmanmestaruuden. Mestarien liigan kahdeksassa ottelussa hän teki yhden maalin.
Robertson oli kaudella 2020–2021 avauskokoonpanossa Liverpoolin kaikissa 38 valioliigaottelussa, joissa teki yhden ja syötti seitsemän maalia. Mestarien liigassa hän pelasi kymmenen ottelua. Kaudella 2021–2022 pelaamissaan 29 valioliigaottelussa hän teki kolme ja alusti kymmenen maalia. Mestarien liigassa hän pelasi kymmenen ottelua, mukaan lukien tappiollinen finaali, ja syötti kolme maalia. Hänet valittiin Mestarien liigan kauden joukkueeseen. Hän oli avauskokoonpanossa Liverpoolin voittamissa FA Cupin ja liigacupin loppuotteluissa, ja teki maalin liigacupin finaalin rangaistuspotkukilpailussa. Kaudella 2022–2023 hän pelasi 34 valioliigaottelua ja antoi kahdeksan maalisyöttöä. Mestarien liigassa hän syötti kaksi maalia pelaamissaan viidessä ottelussa. Hän oli voittamassa FA Community Shieldiä. Kaudella 2023–2024 hän pelasi 23 valioliigaottelua, joista 18 avauskokoonpanossa. Hän teki kolme ja syötti kaksi maalia. Eurooppa-liigassa hän pelasi neljä ottelua. Liverpoolin voittamassa liigacupissa hän pelasi vain loppuottelun.
Maajoukkueura

Debyyttinsä Skotlannin maajoukkueessa Robertson teki maaliskuussa 2014 Puolaa vastaan. Ensimmäisen arvokilpailujen karsintaottelunsa hän pelasi EM-karsintaottelussa Georgiaa vastaan saman vuoden lokakuussa. Ensimmäisen maaottelumaalinsa hän teki Englantia vastaan marraskuussa 2014. Hän pelasi täyden ajan Skotlannin kaikissa kolmessa ottelussa vuodelle 2021 siirretyissä EM-kilpailuissa.
Antonino Eugénio Fernandes Dias

Antonino Eugénio Fernandes Dias (s. 15. joulukuuta 1948 Longos Vales) on portugalilainen roomalaiskatolinen piispa. Hänet vihittiin papiksi Bragan arkkihiippakuntaan 13. kesäkuuta 1974 ja nimitettiin sen vihkipiispaksi sekä Tamatan titulaaripiispaksi 10. marraskuuta 2000. Piispaksi vihkiminen seurasi 21. tammikuuta 2001. Pääkonsekraattorina toimi José Augusto Martins Fernandes Pedreira, jota avustivat Jorge Ferreira da Costa Ortiga ja Armindo Lopes Coelho.
Fernandes Dias sai 8. syyskuuta 2008 nimityksen Portalegre-Castelo Brancon piispaksi.
Arabia (kauppakeskus)

| Arabia |
| --- | --- |


Sijainti:  Arabianranta, Helsinki
Koordinaatit:  60°12′9.66″N, 24°58′4.24″E
Avattu:  2002
Omistaja:  NREP
Liikkeiden määrä:  32
Päävuokralaisia:  K-Supermarket Arabia, S-market, Tokmanni, Alko, Apteekki, Jysk, Kotipizza ja iCare Secondhand
Kerrospinta-ala:  14 200 m²
Kävijämäärä:  2,8 Milj. (2020)
Vuosimyynti:  66,7 Milj. euroa (2020)
Pysäköintipaikkoja:  340
Kotisivu
Arabia on Helsingin Arabianrannassa sijaitseva kauppakeskus. Se avattiin vuonna 2002 Kotisaarelta ja Ingmanilta tyhjiksi jääneisiin teollisuusrakennuksiin.
Kauppakeskuksen omisti vuosina 2012–2019 Citycon Oyj. Kesäkuussa 2019 kauppakeskus kuitenkin myytiin pohjoismaiselle kiinteistösijoittaja NREP:lle.
Kauppakeskuksessa on noin 30 liikettä, muun muassa K-Supermarket, S-market, Tokmanni, Alko, Apteekki, Jysk, Kotipizza, iCare Secondhand ja muutama ravintola. Kauppakeskuksessa sijaitsi Suomen ensimmäinen ja viimeinen Cinnabon-ketjun kahvila-leipomo, kunnes se suljettiin keväällä 2016. Nykyään paikalla sijaitsee Kotipizza, joka avattiin joulukuussa 2016. Lisäksi Lidl avasi myymälän kauppakeskukseen 11. tammikuuta 2018.  Tammikuussa 2019 kauppakeskukseen muutti Pilatesstudio Arabia.
Kauppakeskuksen vieressä pysähtyvät raitiolinjat 6 ja 8 sekä linja-autot Helsingin keskustan, Koillis-Helsingin ja Vantaan suuntiin.
Aiheesta muualla

Arabia
Arkhilokhoksen luola

| Arkhilokhoksen luola> Σπηλιά του Αρχίλοχου |
| --- | --- |
 Arkhilokhoksen luola.
Sijainti
 Arkhilokhoksen luola
Koordinaatit:  37°05′56″N, 25°08′09″E
Valtio:  Kreikka
Paikkakunta:  Krotíri, Páros, Etelä-Egean saaret
Historia
Tyyppi:  luola
Ajanjakso:  600-luku eaa.
Kulttuuri:  antiikki
Aiheesta muualla
  Arkhilokhoksen luola Commonsissa 
Infobox OKNimi-testi OK: 
Arkhilokhoksen luola (kreik. Σπηλιά του Αρχίλοχου, Spiliá tou Archílochou) on luola Pároksen saarella Kreikassa. Se sijaitsee saaren länsirannikolla lähellä Ágios Fokáksen rantaa, noin viisi kilometriä luoteeseen Paroikián kaupungista. Luola on yhdistetty 600-luvulla eaa. eläneeseen runoilija Arkhilokhokseen, jonka sanotaan vetäytyneen sinne etsimään runollista innoitusta.
Aiheesta muualla

Kuvia tai muita tiedostoja aiheesta Arkhilokhoksen luola Wikimedia Commonsissa
Arne Sacklén

Arne Alfred Sacklén (13. heinäkuuta 1906 Espoo – 29. tammikuuta 1980 Helsinki) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen.
Sacklén ryhtyi liikennöitsijäksi Helsingissä vuonna 1928 ajamalla taksia, mutta siirtyi muutaman vuoden päästä linja-autoliikenteeseen.  Vuonna 1935 hän oli perustamassa Länsi-Uudenmaan Liikenne -yhtiötä, mutta toimi siinä vain hyvin lyhyen ajan, koska perusti jo seuraavana vuonna Matkustajain Auto -yhtiön. 1930-luvulla Sacklénin yhtiö ajoi myös kuorma-autolinjaa, mutta keskittyi 1938 vain linja-autoihin.  Matkustajain Auton omistamien autojen ja ajamien linjojen määrä kasvoi niin, että se oli jo 1950-luvun puolivälissä suurimpia pääkaupunkiseudun liikennöintiyrityksistä. Yritys myytiin vuonna 1966 Someron Linjalle, jolloin Sacklénista tuli uuden omistajayhtiön osakas ja toimitusjohtaja. Sacklén tunnettiin perehtymisestään kansainväliseen autoteollisuuteen ja liikennöintiin. Liikenneneuvoksen arvonimen hän sai vuonna 1969.
Anet

| Anet |
| --- | --- |
 Saint-Cyrin ja Sainte-Julitten kirkko
 vaakuna
 Anet
 Koordinaatit: 48°51′20″N, 1°26′25″E 
Valtio:  Ranska
Alue:  Centre-Val de Loire
Departementti:  Eure-et-Loir
Arrondissementti:  Dreux
Pinta-ala:  
 – Kokonaispinta-ala:  7,9 km²
Väkiluku (2015):  2 690 
 – Väestötiheys:  342 as./km²
Kunnan numero:  28007
 
 Kunnan kotisivut 
Infobox OKVirheellinen NIMI-arvo: 
Anet on kunta Ranskassa Eure-et-Loirin departementissa Centre-Val de Loiren alueella.  Se sijaitsee 80 kilometriä Pariisista länteen Eurejoen varrella.
Nähtävyyksiä

Kunnan nähtävyyksiä on muun muassa linna Château d’Anet. Nykymuotoisen linnan rakennutti Diane de Poitiers, joka oli Normandian suursenesalkki Louis de Brézén leski. Linnan suunnitteli arkkitehti Philibert Delorme. Sen rakentaminen aloitettiin vuonna 1547 ja rakennustyöt kestivät viisi vuotta. Diane de Poitiers kuoli Anet’ssa vuonna 1566, jolloin hänen tyttärensä Louise de Brézé rakennutti linnan lähelle hautakappelin hänen muistolleen. 1600-luvulla linna siirtyi Vendômen herttuoiden haltuun. Linnaan tehtiin silloin suuria muutoksia. Linnan pääportaikko rakennettiin uudestaan arkkitehti Claude Desgotsin suunnitelmien mukaan vuonna 1680. Samaan aikaan kaivettiin maisema-arkkitehti André Le Nôtren suunnittelema kanava. 1700-luvulla Mainen herttuatar ja Penthièvren herttua pitivät linnassa suuria juhlia. Linnan omaisuus takavarikoitiin ja myytiin Ranskan suuren vallankumouksen aikaan 1700-luvun lopulla. Vuonna 1840 linna palautettiin suvulle, joka sen yhä omistaa. Linna on avoinna yleisölle viikonloppuisin sesonkiaikaan.
Château d’Anet
Kappeli
Diane de Poitiers’n hauta
Aiheesta muualla

Kuvia tai muita tiedostoja aiheesta Anet Wikimedia Commonsissa
Château d’Anet’n kotisivut (ranskaksi)
Anesthetize

| Anesthetize Porcupine Tree |
| --- | --- | --- |

DVD-julkaisun tiedot
 Äänitetty : lokakuu 2008
 Julkaistu: 20. toukokuuta 2010
 Ohjaaja: Lasse Hoile
 Tyylilaji: progressiivinen rock
 Kesto: 135.50
 Levy-yhtiö: Kscope, Roadrunner
Listasijoitukset
  1.
Porcupine Treen muut julkaisut
| Arriving Somewhere... 2006 | Anesthetize 2010 |   |
Anesthetize on Porcupine Treen toinen live-DVD, joka julkaistiin 20. toukokuuta 2010.
DVD debytoi Suomen virallisen listan ensimmäisellä sijalla, ja pysyi listalla yhteensä kahdeksan viikkoa.
Kappaleet

Intro
Fear of a Blank Planet
My Ashes
Anesthetize
Sentimental
Way Out of Here
Sleep Together
What Happens Now?
Normal
Dark Matter
Drown With Me
Cheating the Polygraph
Half-Light
Sever
Wedding Nails
Strip the Soul / .3
The Sleep of No Dreaming
Halo
Outro
Kokoonpano

Steven Wilson – kitara, laulu
Richard Barbieri – koskettimet
Colin Edwin – bassokitara
Gavin Harrison – rummut
John Wesley – kitara, taustalaulu
Arkhestratos Gelalainen

Arkhestratos (m.kreik. Ἀρχέστρατος; 300-luvun eaa. puoliväli) oli antiikin kreikkalainen runoilija. Hän oli kotoisin Gelasta tai Syrakusasta.
Arkhestratos matkusteli eri maissa tutustuen ruokapöydän nautintoihin. Hänet tunnetaan teoksestaan Hedypatheia eli Gastronomia. Se oli heksametrimuodossa kirjoitettu runoelma, joka antoi lukijoille gastronomisia neuvoja muun muassa siitä, mistä päin nämä voivat löytää Välimeren alueen parasta ruokaa. Tekijä, jonka antiikin aikana kuvattiin olevan mässäilyjen Hesiodos tai Theognis, parodioi varhaisempien gnoomisten runoilijoiden tyyliä.
Arkhestratoksen teosta on luonnehdittu maailman ensimmäiseksi keittokirjaksi. Se kuvailee tuon ajan ruoka-aineita ja ruoanlaittotapoja. Teos käsitteli erityisesti kalaruokia, mutta myös muun muassa alkuruokia ja viinejä. Arkhestratoksen runoelma oli aikanaan suhteellisen maineikas, ja siihen viittaavat muun muassa komediarunoilijat Antifanes ja Lynkeus Samoslainen, sekä filosofit Aristoteles, Khrysippos ja Klearkhos. Arkhestratoksen kuvaukset joistakin luontokappaleista olivat niin täsmällisiä, että Aristoteles käytti tämän teosta kirjoittaessaan kalojen luonnonhistoriasta. Muutoin kommentit teoksesta olivat usein väheksyviä, ja teos liitettiin yhteen Filainiksen sukupuolisia nautintoja käsittelevän teoksen kanssa siinä, että sen katsottiin turmelevan lukijansa.
Runoelmasta on säilynyt 62 katkelmaa. Ne kaikki ovat peräisin Athenaioksen teoksesta Deipnosofistai. Ennius teki runoelmasta latinankielisen käännöksen tai mukaelman nimeltä Carmina Hedypathica eli Hedypathica.
Kirjallisuutta

Dalby, Andrew: "Archestratos: where and when?". Teoksessa Wilkins, John et al. (toim.): Food in antiquity, s. 400–412.  Exeter:  Exeter University Press, 1995.
Olson, S. Douglas & Sens, Alexander: Archestratos of Gela: Greek Culture and Cuisine in the Fourth Century BCE.  Oxford:  Oxford University Press, 2000.  Katkelmien standardilaitos. Sisältää kreikankielisen alkutekstin, englanninkielinen käännöksen sekä kommentaarin.
Wilkins, John & Hill, Shaun: Archestratus: The life of luxury.  (Johdanto, käännös, kommentaari)  Totnes:  Prospect Books, 1994.  Teoksen johdanto. (Arkistoitu – Internet Archive)
Arisuo

Arisuo Oy oli vuosina 1947–1981 Kaarinassa toiminut valaisintehdas, jonka tuotemerkkinä oli Aris. Valaisinten lisäksi se teki muitakin kevyitä metalli- ja muovituotteita, kuten ilmanvaihtoventtiilejä, talvirenkaiden nastoja ja letkunkiristimiä. Yritys voitti vuonna 1977 Tuottava Idea -kilpailun Aris-holkkinastalla.
Arisuo Oy:n perusti vuonna 1947 Toivo Arisuo, joka jatkoi yrityksen johdossa vuoteen 1972 saakka. 1950-luvulla yritys tunnettiin taskulampuistaan, 1960-luvulla liikkeiden valokylteistä ja 1970-luvulla monipuolisesta kotivalaisinmallistostaan, etenkin edullisista, peltirakenteisista kohde- ja työpöytävalaisimistaan. 1970-luvun alkupuolella yritys oli suurimmillaan, vei tuotantoaan etenkin saksankielisiin maihin ja työllisti parisataa ihmistä. Se käytti materiaaleinaan muoveja ja metalleja. 1970-luvulla valaisimia suunnitteli muun muassa Kai Salo, minkä lisäksi yritys ilmeisesti osti valaisinmalleja ulkomailta. 1970-luvun lopulla Arisuo teki valaisinyhteistyötä Wärtsilän omistaman Nuutajärven lasitehtaan kanssa. Vuonna 1977 Aris-holkkinasta palkittiin ensimmäisessä Tuottava Idea -kilpailussa.
1970-luvun keskivaiheilta alkaen Arisuon liiketoiminta alkoi heiketä. Vuonna 1979 osakkeiden enemmistö myytiin Enstolle, ja perusteina mainittiin myös ankara omaisuusverotus ja muu yrittäjyyden vaikeuttaminen. Pian Arisuo siirtyi Sähköliikkeiden Oy:lle, joka siirsi tuotannon Kaarinasta omistamaansa Mäntsälän Metalli Oy:öön. Arisuo Oy lopetettiin vuonna 1981.
Aiheesta muualla

Teollisuusneuvos Toivo Arisuo, Kansallisbiografia, Talouselämän vaikuttajat (maksullinen artikkeli).
Apenniinit

Apenniinien vuoristoa Emilia-Romagnan alueella.
Apenniinit (ital. Appennini) on Italian itärannikkoa myötäilevä 1 400 kilometrin pituinen poimuvuoristo. Sen mukaan on nimetty Apenniinien niemimaa, jolla pääosa Italiasta sijaitsee. Apenniineja on kuvailtu Italian selkärangaksi.
Vuoristo on suurimmaksi osaksi metsäistä, mutta korkeimman huipun Corno Granden (2 912 metriä) yksi sivu on osittain jäätikön peittämä. Itäiset, Adrianmereen laskevat rinteet ovat jyrkkiä, läntisistä muodostuu tasanko, jolla useimmat Italian historiallisista kaupungeista sijaitsevat.
Apenniinien kasvillisuus muuttuu korkeuden mukaan ja pohjoisesta etelään. Pohjoisosien metsien valtalajeja ovat tammet, pyökit, kastanjat ja männyt. Eteläosissa kasvaa orjanlaakereita, laakeripuita, mastiksipistaasia, myrttiä ja oleanteria. Viljelykasveista tärkeimmät ovat oliivipuu, jota kasvaa 1 300 metrin korkeudelle asti, sitrushedelmät eteläosassa ja viini, jota viljellään etenkin Toscanan, Latiumin ja Apulian alueilla.
Anthony Gullsten

| Anthony Gullsten> Henkilötiedot |
| --- | --- |
Syntynyt: 20. joulukuuta 1991 (ikä 32) Helsinki, Suomi
Kansalaisuus:   Suomi
Uran tiedot
Lempinimi:  Andy
Pituus:  176 cm
Laji:  kiipeily
Anthony "Andy" Gullsten (s. 20. joulukuuta 1991 Helsinki) on suomalainen kiipeilijä. Gullstenin päälaji on boulderointi. Gullsten aloitti kiipeilyn vuonna 2004 ollessaan 13-vuotias.
Ulkokiipeily

Gullsten oli ensimmäinen suomalainen kiipeilijä, joka kiipesi 9a-tasoisen kalliokiipeilyreitin. Kyseinen reitti oli Le Cadre Nouvelle Version Ranskassa. 8A-tasoisia tai vaikeampia boulderkiipeilyreittejä Gullsten on kiivennyt yli 400, joista vaikeimmat ovat 8C+-tasoisia.[lähde? ]
Kisatulokset

2022 Boulderointi PM-kulta
2022 Nordic lead PM-kulta
2021 Köysikiipeily PM-kulta
2021 Boulderointi PM-kulta
2021 Boulderointi SM-kulta
2021 World Cup Innsbruck Köysikiipeily 16.sija
2021 World Cup Innsbruck Boulderointi 21.sija
2019, 2017, 2016 Boulder PM-kulta
2019 Boulderointi ja köysikiipeily SM-kulta
2019 Street Games Coruña 1.sija
2018 Boulderointi PM-hopea
2017 Boulderointi ja köysikiipeily SM-kulta
2016 Köysikiipeily SM-hopea
Asarja

| Asarja |
| --- | --- |
 
Juudan kuningas
Valtakausi:  796–792 ja 796–767 eaa.
Edeltäjä:  Joas
Seuraaja:  Jotam

Syntynyt:  808 eaa. Jerusalem
Kuollut:  n. 767 eaa. Jerusalem
Puoliso:  Jerusa
Lapset:  Jotam
Suku:  Daavid
Isä:  Amasja
Äiti:  Jekolja
Asarja, myös Ussia, oli yksi Juudan kuninkaista. Hän tuli kuninkaaksi isänsä Amasjan murhan jälkeen 16-vuotiaana ja hallitsi 52 vuotta. Hänen äitinsä oli jerusalemilainen Jekolja. Asarja rakennutti uuden laivaston ja aloitti uudelleen kaupankäynnin Arabian maiden kanssa. Hän sai Eilatin jälleen Juudalle ja jälleenrakensi sen. Hän soti filistealaisia vastaan ja hajotti Gatin, Jabnen ja Asdodin kaupunkien muurit. Hän rakensi myös kaupunkeja Asdodin alueelle ja muillekin alueille, jotka hän oli vallannut filistealaisilta. Hän myös soti Gur-Baalin arabeja vastaan sekä sai ammonilaiset veronalaisikseen. Lisäksi hän rakennutti Jerusalemiin uusia torneja ja teki autiomaahan linnoituksia ja vesisäiliöitä. Valtansa kasvaessa hänen kerrotaan kuitenkin ylpistyneen ja alkaen tekemään syntiä ja mennen jopa suitsuttamaan itse temppeliin, mikä oli vain pappien, jotka kuuluivat Aaronin sukuun, oikeus. Tämän vuoksi häneen olisi tarttunut spitaali, jota hän sairasti kuolemaansa asti. Hänen kuoltuaan tuli uudeksi Juudan kuninkaaksi hänen poikansa Jotam.
Antiokian koulukunta

Antiokian koulukunta oli itämaisen kirkon oppisuunta, joka syntyi 200-luvulla ja jonka keskus oli Syyrian Antiokia. Sen vastustajana oli aleksandrialainen koulukunta. Antiokialainen koulukunta antoi enemmän arvoa historiallisille kuin dogmaattisille näkökohdille ja korosti Kristuksen inhimillisyyttä ja kristinuskon eettisiä ajatuksia. Vanhemman antiokialaisen koulukunnan perustaja oli Lukianos Samosatalainen (k. 311). Nuoremman koulukunnan vaikuttajiin kuului Johannes Khrysostomos (k. 407).
Arancha González Laya

| Arancha González Laya |
| --- | --- |

Espanjan ulkoministeri
 13. tammikuuta 2020 alkaen  
Edeltäjä:  Margarita Robles (oto) Josep Borrell
ITC:n johtaja
 2013 – 2020  
Edeltäjä:  Patricia Francis
Seuraaja:  Dorothy Tembo
WTO:n kansliapäällikkö
 2005 – 2013  
Henkilötiedot
Syntynyt: 1969
Arvonimi: Excelentísima Señora
Tiedot
Koulutus:  oikeustieteen tohtori
Tutkinnot:  Navarran yliopisto Kaarle III:n yliopisto
Arancha González Laya (s. 1969) on espanjalainen juristi ja poliitikko, joka on toiminut maansa ulkoministerinä vuoden 2020 alusta. Sitä ennen hän on ollut korkeissa virassa YK:ssa, WTO:ssa ja Euroopan komissiossa.
Gonzales johti Kansainvälisen kaupan keskusta (International Trade Centre, ITC), joka on Yhdistyneiden kansakuntien kauppa- ja kehityskonferenssi UNCTADin ja Maailman kauppajärjestön (WTO) yhteinen elin.
Gonzales on suorittanut oikeustieteen perustutkinnon Navarran yliopistossa ja väitellyt Eurooppa-oikeudesta Kaarle III:n yliopistossa Madridissa.
Animal Crossing: Wild World

| Animal Crossing: Wild World |
| --- | --- |

Kehittäjä:  Nintendo EAD Group No. 2
Julkaisija:  Nintendo
Jakelija:  Nintendo eShop
Tuottaja:  Katsuya Eguchi
Säveltäjä:  Kazumi Totaka
Pelisarja:  Animal Crossing
Julkaistu:  JP 23. marraskuuta 2005NA 5. joulukuuta 2005AUS 8. joulukuuta 2005EU 31. maaliskuuta 2006
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  PEGI: 7
Alusta:  Nintendo DS
Jakelumuoto:  Digitaalinen lataus ja Nintendo DS -pelimoduuli
Lisää peliartikkeleitaVideopelien teemasivulla
Infobox OK : 
Animal Crossing: Wild World on Nintendon kehittämä elämäsimulaatiopeli Nintendo DS -käsikonsolille. Se on jatko-osa alkuperäiselle Nintendo GameCuben Animal Crossingille, joka taas on uusintaversio Nintendo 64:sta. Pelissä on monia uudistuksia edelliseen osaansa nähden, joista suurimpana voidaan pitää tukea Wi-Fi Connectionille. Peli julkaistiin Euroopassa vuonna 2006, muualla peli on julkaistu vuonna 2005.
Pelaaminen

Animal Crossing: Wild Worldissa on vain vähän juonta, jättäen pelaajan määrittämään omat tavoitteensa. Peliin ei myöskään ole asetettu lineaarisia tavoitteita. Kuitenkin on myös joitain päätavoitteita, joihin pelaaja pyrkii edetessään, kuten keräämällä kaikki fossiilit, kalat, hyönteiset ja taulut tai maksamalla talon vuokran kokonaan. Wild World käyttää Nintendo DS:n sisäistä kelloa, mikä tarkoittaa että peliä pelataan realiajan kanssa, kuten sään vaihtuminen ja tapahtumat tulevat eri aikoihin vuodessa, kuten Kukkafestivaalit keväällä ja ilotulitukset kesällä. Animal Crossingin Wild Worldissa
pelaajien pitää puhua ja auttaa kylässä asuvia eläimiä saadakseen niiden kuvat.
Hahmoja

Mable ja Sabel, siili, The Able Sisters kaupan myyjät.
Blanca, kissa, kulkee kaupungista kaupunkiin langattoman verkon yli. Pyytää pelaajaa piirtämään uudet kasvot.
Blathers, pöllö, Museon kuraattori.
Booker ja Copper, koira, 2 koiraa portilla.
Brewster, kyyhkynen, Museon kahvilassa töissä.
Celeste, pöllö, Blathersin sisko, museon observatoriossa töissä.
Dr.Shrunk, aksolotli, psykiatri jolta saat tunnetiloja.
Gracie, kirahvi, muotisuunnittelija. Maksamalla muodonmuutoksesta tarpeeksi voit saada harvinaisen paidan Gracien omasta mallistosta.
Gulliver, lokki, lentää joskus avaruusaluksellaan taivaalla. Jos ammut aluksen alas, saat harvinaisen esineen kun olet löytänyt ja palauttanut aluksen kaikki viisi osaa.
Harriet, koira, Tulee Nookington's-tavarataloon. Hän on parturi.
Joan, pahkasika, myy nauriita.
K.K. Slider, koira, Tulee joka lauantai kahvilaan soittamaan.
Kapp'n, kappa, Taksikuski joka opastaa sinut pelin alkuun.
Katie & Kaitlin, kissa, äiti ja pieni tytär jotka joskus päätyvät erilleen sen jälkeen kun on vieraillut toisessa kaupungissa. Jos heidät saa viikon sisällä takaisin yhteen, saat Katieltä harvinaisen esineen palkkioksi.
Katrina, pantteri, Kiertävä ennustaja ilmestyy joskus kaupungintalon eteen.
Lyle, näätä, hoitelee Reddin kaupankäyntiä sekä kauppaa vakuutuksia.
Pascal, saukko, filosofi joka tulee joskus rannalle. Antaa merirosvo-aiheisia esineitä.
Pelly ja Phyllis, pelikaani, Kaupungintalolla töissä. Pelly työskentelee päivällä ja Phyllis yöllä.
Pete, pelikaani, Lentää joskus taivaalla. Kun olet ampunut hänet ritsalla alas ja jutellut hänelle, aktivoituu Pelly & Phyllis-episodit.
Redd, kettu, säännöllisesti kaupungissasi kiertävä kauppias joka myy väärennettyä tavaraa.
Resetti, myyrä, tulee valittamaan jos et ole tallentanut lopetettuasi pelaamisen.
Rover, kissa, esillä Contact Modessa, ja on joskus museon kahvilassa.
Saharah, kameli, harvinaisten mattojen myyjä. Jos autat häntä, saat harvinaisen maton tai tapetin.
Snowman, lumiukko, jos talviaikaan rakennat täydellisen lumiukon, saat osan harvinaisesta Snowman-setistä.
Timmy & Tommy, pesukarhu tulevat auttamaan Nookington's-tavaratalon yläkertaan.
Tom Nook, pesukarhu, Nook-kauppojen omistaja.
Tortimer, kilpikonna, kaupungin pormestari
Wendell, mursu, nääntyvä taiteilija, jolta saa kuvioita ruokaa vastaan.
Arvosteluja

1UP – 9.0/10
Weekly Famitsu – 37/40.
Game Informer – 8.75/10.
GamePro – 3.5/5.
Game Rankings – 86.8%.
GameSpot – 8.4 (Gamespotin mielestä paras DS-peli vuodelta 2005 ja vuoden hauskin peli)
GameSpy – 4.5/5.
IGN – 8.8/10.
Metacritic – 85/100.
Aiheesta muualla

Peli Suomen Nintendon sivuilla (Arkistoitu – Internet Archive)
-pelisarja
| --- | --- |
Pelit:   Dōbutsu no Mori  Animal Crossing  Animal Crossing: Wild World  Animal Crossing: Let’s Go to the City  Animal Crossing: New Leaf  Animal Crossing: New Horizons 
Muut:   Animal Crossing -elokuva